กรมบังคับคดีโชว์ผลงานขายทรัพย์3.1หมื่นล้าน
กรมบังคับคดีโชว์ผลงานไตรมาสแรกปี 2561 ผลักดันทรัพย์ได้ 3.18 หมื่นล้าน มั่นใจกระตุ้นเศรษฐกิจได้
18 ม.ค. 2561

กรมบังคับคดีโชว์ผลงานไตรมาสแรกปี 2561 ผลักดันทรัพย์ได้ 3.18 หมื่นล้าน มั่นใจกระตุ้นเศรษฐกิจได้น.ส.รื่นวดี สุวรรณมงคล อธิบดี กรมบังคับคดี เปิดเผยว่า ไตรมาสแรกปีงบประมาณ 2561 สามารถเร่งผลักดันทรัพย์สินได้กว่า 3.18 หมื่นล้านบาท คิดเป็น 28.91% ของเป้าหมาย 1.1 แสนล้านบาท เป็นการเสริมสร้างสภาพคล่องและการเติบโตทางเศรษฐกิจและความสามารถในการแข่งขันของประเทศในขณะเดียวกัน ด้านการลดความเหลื่อมล้ำทางสังคม ได้ดำเนินการ ไกล่เกลี่ยข้อพิพาทในชั้นบังคับคดี ภายใต้กลยุทธ์การไกล่เกลี่ย "เชิงรุก เชิงลึก และครอบคลุม" และได้ประสานเจ้าหนี้กลุ่มใหม่และจัดมหกรรมการไกล่เกลี่ยสำเร็จ 2,793 เรื่อง คิดเป็น 89.32%เป็นการเพิ่มคุณภาพชีวิตของลูกหนี้ โดยเฉพาะลูกหนี้รายย่อย ช่วยลดปริมาณ คดีที่เข้าสู่กระบวนการบังคับคดี ลดการถูกบังคับคดีนอกจากนี้ กรมบังคับคดีได้ร่วมการแก้ไขปัญหาหนี้นอกระบบ โดยได้บูรณาการความร่วมมือกับสำนักงานอัยการสูงสุด กระทรวงการคลัง กระทรวงเกษตรและสหกรณ์ และหน่วยงานต่างๆ ด้วยการไกล่เกลี่ยประนอมหนี้ เพื่อแก้ไข ปัญหาหนี้นอกระบบอย่างบูรณาการและยั่งยืนตามนโยบายรัฐบาลด้านการบริหารการจัดการคดีได้เร่งรัดสำนวนคดีค้าง 10 ปี สามารถดำเนินการได้ 275 คดี คิดเป็น 2.37% ของคดีที่ค้างอยู่ 11,679 คดี